Kendall Gretsch

Kendall Gretsch (født 2. april 1992 i Downers Grove i DuPage County) er en funksjonshemmet langrennsløper og skiskytter fra USA. Hun er klassifisert i klassen LW11.5. 

Hun er født med spina bifida (ryggmargsbrokk), og konkurrerer i sitteski. Hun konkurrerer også i paratriatlon, der hun ble verdensmester i klassen PT1 i 2016.

Idrettskarriere 
Gretch vant det panamerikanske mesterskapet i paratriatlon i 2014, og hun vant også USA-mesterskapet i paratriatlon samme år. I 2015 vant hun det amerikanske mesterskapet (CAMTRI Triathlon American Championships), USA-mesterskapet, ITU World Paratriathlon Event og ITU World Triathlon Grand Final i Chicago. I 2016 vant hun på nytt det amerikanske mesterskapet i triatlon, og hun vant VM i paratriatlon 2016 i Rotterdam. Hun vant USA-mesterskapet i paratriatlon for tredje år på rad i 2017. 

Hun deltok i Paralympics for første gang under Paralympiske vinterleker 2018 i Pyeongchang. I langrenn vant hun gull på 12 km for sittende utøvere, og i skiskyting vant hun 6 km. Dette var USAs første gullmedalje i skiskyting i olympiske leker eller paralympmiske leker noen sinne.

Referanser

Eksterne lenker 
 
  Biografi hos IPC
  Profil hos IPC 
  Profil hos USAs olympiske komité
  Profil hos PyeongChang 2018  (vinter-PL 2018)

Handikappidrettsutøvere fra USA
Langrennsløpere fra USA
Skiskyttere fra USA
Triatleter fra USA
USA-mestere
Deltakere for USA under Paralympiske vinterleker 2018
Langrennsløpere under Paralympiske vinterleker 2018
Skiskyttere under Paralympiske vinterleker 2018
Paralympiske mestere for USA
Personer fra DuPage County i Illinois
Fødsler i 1992